b'\n_START_ARTICLE_\nKasinas\n_START_SECTION_\nIstorija\n_START_PARAGRAPH_\nKasin\xc4\x85 \xc4\xafk\xc5\xabr\xc4\x97 volskai. Po to j\xc4\xaf u\xc5\xbe\xc4\x97m\xc4\x97 samnitai, bet galiausiai \xc4\x8dia \xc4\xafsivie\xc5\xa1patavo rom\xc4\x97nai ir \xc4\xafk\xc5\xabr\xc4\x97 kolonij\xc4\x85 312\xc2\xa0m. pr. m. e. Bent vien\xc4\x85kart per P\xc5\xabn\xc5\xb3 karus Hanibalas buvo netoli Kasino. Taip pat \xc4\x8dia buvo Marko Terencijaus Varo vila._NEWLINE_\xc5\xa0iuolaikinis miestas vadinosi San Germano iki 1863\xc2\xa0m. liepos 28 d., kai jam buvo gr\xc4\x85\xc5\xbeintas Kasino pavadinimas._NEWLINE_Miestas buvo beveik visi\xc5\xa1kai sugriautas per Antrojo pasaulinio karo Monte Kasino m\xc5\xab\xc5\xa1\xc4\xaf. Jis buvo atstatytas \xc4\xaf pietry\xc4\x8dius nuo senosios vietos. Tai viena i\xc5\xa1 prie\xc5\xbeas\xc4\x8di\xc5\xb3, kod\xc4\x97l dabar keli\xc5\xb3 sistema mieste yra nedarni.\n_START_SECTION_\nKlimatas\n_START_PARAGRAPH_\nKasino apylink\xc4\x97s Italijoje vadinamos \xc4\x8cio\xc4\x8diarija nuo piemen\xc5\xb3 ne\xc5\xa1ioto apavo. Kra\xc5\xa1tovaizd\xc4\xaf sudaro \xc5\xbealios kalvos, vynuogynai, up\xc4\x97s. \xc5\xbdiem\xc4\x85 \xc4\x8dia da\xc5\xbenas r\xc5\xabkas, b\xc5\xabna \xc5\xa1alti liet\xc5\xabs. Vasaros gan \xc5\xa1iltos ir dr\xc4\x97gnos.'